B’investiment ta’ madwar €25 miljun ewro, żewġ kumpaniji lokali nedew sistema ġdida ta’ pagament, li fi kliem ir-rappreżentanti tal-kumpaniji Lighthouse u Insignia Cards hija maħsuba għas-suq lokali. Bis-sistema ġdida, il-klijenti jistgħu jixtru llum u jħallsu b’pagamenti fissi kull xahar fuq perjodu ta’ 36 xahar. Waqt it-tnedija ta’ din is-sistema ġdida, intqal li bħalissa ż-żewġ kumpaniji qed iħaddmu mas-60 impjegat u b’dan l-investiment qed jippjanaw li jkomplu jżidu l-għadd ta’ ħaddiema. Il-Ministru għall-Ekonomija, Chris Cardona qal li dan is-servizz ġdid jagħti aċċess għall-kreditu b’mod aktar faċli, kemm għall-konsumaturi kif ukoll għan-negozji.